એનજીઓનુ માર્ગદર્શન લેવામાં આવ્યુ તો સમજાયુ કે પાંચ લાખ રૂપિયાના ખર્ચે એક મકાનને પાક્કુ બનાવી શકાય છે. વરુણને આ કિમત ઘણીં મોટી લાગી. એટલે આ કામ કોઈ એનજીઓ કે કોન્ટ્રક્ટરને સોપવાની જગ્યાએ પોતે જ માથે ઉપાડ્યુ. સ્થાનિક મિસ્ત્રોઓ, કડીયાઓ સાથે વાત કરી જે કમીશન સહિતના ખર્ચાઓ બચાવી શકાય તે બચાવવા પ્રયત્ન કર્યો. સ્થાનીકો એ પન સર દાખવ્યો. અંતે હિસાબ માંડતા એક મકાન અંદાજે દોઢ લાખ રૂપિયામાં પડતુ જણાયુ. આ માટે વરુણે કેટલોક ફંડ આપ્યો, બાકીનો મોટા ભાગનો ફંડ સ્થાનીક લોકોએ એકઠો કર્યો, સંસદીય વિસ્તારના વેપારીઓ અને અમીરો પણ મદદે આવ્યા અને જોત જોતામાં તૈયાર થઈને ઉભા છે એક, બે નહી પણ ૧૦૦ મકાન. મકાનોની બનાવટ એક દમ સરળ છે. એક મોટો રૂમ અને તેની સાથે જોડાયેલ શૌચાલય. બે-બેની જોડમાં મકાન બનાવાયા છે. તમામ મકાનોને એક સમાન પીળો કલર કરવામાં આવ્યો છે. જેથી તેને જોઈને લોકોમાં મદદની ભાવના જાગૃત કરી શકાય.